turjo4nis/wikipedia-bn-dump-20250701 huggingface dataset:
শঙ্কুসমগ্র

শঙ্কুসমগ্র হল সত্যজিৎ রায় রচিত প্রোফেসর শঙ্কুর সকল গল্প, গ্রন্থ এবং অভিযানের একটি বই সমগ্র, যেটি ২০০২ সালে আনন্দ পাবলিশার্স দ্বারা প্রকাশিত। এই বইটিতে প্রোফেসর শঙ্কু-এর সকল গল্প রয়েছে।

গল্পসূচি 
ব্যোমযাত্রীর ডায়রি 
প্রোফেসর শঙ্কু ও ঈজিপ্সীয় আতঙ্ক 
প্রোফেসর শঙ্কু ও হাড় 
প্রোফেসর শঙ্কু ও ম্যাকাও 
প্রোফেসর শঙ্কু ও আশ্চর্য পুতুল 
প্রোফেসর শঙ্কু ও গোলক-রহস্য 
প্রোফেসর শঙ্কু ও চী-চিং 
প্রোফেসর শঙ্কু ও খোকা 
প্রোফেসর শঙ্কু ও ভূত 
প্রোফেসর শঙ্কু ও রোবু 
প্রোফেসর শঙ্কু ও রক্তমৎস্য রহস্য 
প্রোফেসর শঙ্কু ও কোচাবাম্বার গুহা  
প্রোফেসর শঙ্কু ও গোরিলা
প্রোফেসর শঙ্কু ও বাগ্দাদের বাক্স 
স্বপ্নদ্বীপ 
আশ্চর্য প্রাণী 
মরুরহস্য 
কর্ভাস 
একশৃঙ্গ অভিযান 
ডক্টর শেরিং-এর স্মরণশক্তি 
হিপনোজেন 
শঙ্কুর শনির দশা 
শঙ্কুর সুবর্ণ সুযোগ 
মানরো দ্বীপের রহস্য 
কম্পু 
মহাকাশের দূত 
নকুড়বাবু ও এল ডোরাডো
শঙ্কুর কঙ্গো অভিযান 
প্রোফেসর শঙ্কু ও ইউ.এফ.ও.
আশ্চর্জন্তু 
প্রোফেসর রন্ডির টাইম মেশিন
শঙ্কু ও আদিম মানুষ
নেফ্রুদেৎ-এর সমাধি
শঙ্কুর পরলোকচর্চা 
শঙ্কু ও ফ্র্যাঙ্কেনস্টাইন 
ডাঃ দানিয়েলির আবিষ্কার 
ডন ক্রিস্টোবাল্ডির ভবিষ্যদ্বাণী 
স্বর্ণপর্ণী 
ইনটেলেকট্রন (অসম্পূর্ণ)
ড্রেক্সেল আইল্যান্ডের ঘটনা (অসম্পূর্ণ)

তথ্যসূত্র 

২০০২-এর বই
সত্যজিত রায়ের বই
গুগল অ্যানালিটিক্স

গুগল অ্যানালিটিক্স হল গুগল দ্বারা অফার করা একটি ওয়েব বিশ্লেষণ পরিষেবা যা ওয়েবসাইট ট্র্যাফিক এবং মোবাইল অ্যাপ ট্র্যাফিক এবং ইভেন্টগুলিকে ট্র্যাক করে এবং রিপোর্ট করে, বর্তমানে গুগল মার্কেটিং প্ল্যাটফর্ম ব্র্যান্ডের মধ্যে একটি প্ল্যাটফর্ম হিসাবে।  অর্চিন অধিগ্রহণের পর গুগল ২০০৫ সালের নভেম্বরে পরিষেবাটি চালু করে। 

২০১৯ সাল পর্যন্ত, গুগল অ্যানালিটিক্স হল ওয়েবে সর্বাধিক ব্যবহৃত ওয়েব বিশ্লেষণ পরিষেবা।  গুগল অ্যানালিটিক্স একটি সফটওয়্যার ডেভেলপমেন্ট কিট প্রদান করে যা আইওএস এবং অ্যান্ড্রয়েড (অপারেটিং সিস্টেম) অ্যাপ থেকে ব্যবহার ডেটা সংগ্রহ করতে দেয়, যা মোবাইল অ্যাপের জন্য গুগল অ্যানালিটিক্স নামে পরিচিত। 

গুগল অ্যানালিটিক্স তার সূচনা থেকে অনেক আপডেটের মধ্য দিয়ে গেছে এবং বর্তমানে এটি তার  ৪র্থ পুনরাবৃত্তিতে রয়েছে — জিএ৪।  জিএ৪ হল ডিফল্ট গুগল অ্যানালিটিক্স ইনস্টলেশন, এবং এটি (এপ্স + ওয়েব) প্রপার্টির নতুন নামকরণ করা সংস্করণ যা গুগল ২০১৯ সালে বিটা আকারে প্রকাশ করেছে। জিএ৪ ইউনিভার্সাল অ্যানালিটিক্স (ইউএ) প্রতিস্থাপন করেছে। জিএ৪-এর একটি উল্লেখযোগ্য বৈশিষ্ট্য হল গুগল-এর বিগইকুইটি- এর সাথে একটি প্রাকৃতিক একীকরণ — একটি বৈশিষ্ট্য যা আগে শুধুমাত্র এন্টারপ্রাইজ জিএ ৩৬০-এর সাথে উপলব্ধ ছিল। এই পদক্ষেপটি জিএ এবং এর বিনামূল্যের ব্যবহারকারীদের তাদের বিস্তৃত ক্লাউড অফারে একীভূত করার জন্য গুগল-এর প্রচেষ্টাকে নির্দেশ করে। 

গুগল (মার্চ ২০২২) এর একটি বিবৃতি অনুসারে ইউনিভার্সাল অ্যানালিটিক্স ১ জুলাই, ২০২৩ থেকে নতুন ডেটা সংগ্রহ করা বন্ধ করবে, গুগল অ্যানালিটিক্স ৪ এটি প্রতিস্থাপন করবে। ব্যবহারকারীরা জুলাই ২০২৩ এর সময়সীমা পর্যন্ত ইউনিভার্সাল অ্যানালিটিক্স ব্যবহার করতে সক্ষম হবেন, গুগল অনুসারে সূর্যাস্তের পরে ইউএ-তে কোনও নতুন ডেটা যোগ করা হবে না।

তথ্যসূত্র

ওয়েব বিশ্লেষণ
গুগল পরিষেবা
গুগল অধিগ্রহণ
ওয়েব লগ বিশ্লেষণ সফটওয়্যার
অ্যান্ড্রয়েড (অপারেটিং সিস্টেম) সফটওয়্যার
বানৌজা সুরমা

বাংলাদেশ নৌবাহিনীর দুটি জাহাজ বানৌজা সুরমা নাম বহন করেছে:

   যা ভারতীয় নৌবাহিনী কর্তৃক উপহার হিসেবে প্রদান করা হয়েছিল।
 ,   যা বর্তমানে সেবা প্রদান করছে।

বাংলাদেশের নৌ জাহাজের নাম
২০২৩ সালে কানাডায় দাবানল

২০২৩ সালের মার্চ মাস থেকে উত্তর আমেরিকার রাষ্ট্র কানাডার বনগুলিতে ধারাবাহিকভাবে একের পর এক দাবানল শুরু হয় ও জুন মাসে সেগুলি তীব্র আকার ধারণ করে। কানাডাতে প্রতি বছরই সীমিত আকারে দাবানল ঘটলেও ২০২৩ সালের দাবানল মৌসুমটি কানাডা এবং এমনকি সমগ্র উত্তর    আমেরিকা মহাদেশের ইতিহাসের সবচেয়ে নিকৃষ্ট দাবানল মৌসুমে পরিণত হয়। এর আগে ২০২০ সালে ক্যালিফোর্নিয়াতে দাবানল ছিল সবচেয়ে নিকৃষ্ট দাবানলের দৃষ্টান্ত। কানাডার ১৩টি প্রদেশ ও অঞ্চলের সবগুলিই দাবানলের শিকার হয়। বিশেষ করে অ্যালবার্টা, ব্রিটিশ কলাম্বিয়া, নোভা স্কোশিয়া, অন্টারিও ও কেবেক (কিউবেক) প্রদেশগুলিতে দাবানলের আকার অনেক বড় ছিল। ২৫শে জুন কানাডার আন্তঃসংস্থা দাবানল কেন্দ্র ঘোষণা দেয় যে ২০২৩ সালের দাবানল মৌসুমটি কানাডার নথিভুক্ত ইতিহাসের সর্বনিকৃষ্ট, যা ১৯৮৯, ১৯৯৫ ও ২০১৪ সালের দাবানল মৌসুমগুলিকে ছাড়িয়ে গেছে।

২০২৩ সালের ১৯শে জুলাই পর্যন্ত হিসাব অনুযায়ী কানাডাতে ২০২৩ মৌসুমে ৪,২৮৫টি পৃথক দাবানলের ঘটনা ঘটে এবং এগুলি  আয়তনের বনভূমি পুড়িয়ে দেয়, যা কানাডার বনাঞ্চলের সমগ্র আয়তনের ৩ শতাংশেরও বেশি। জুলাই মাসে ৮৮৫টি দাবানল সক্রিয় ছিল এবং এদের মধ্যে ৫৬২টিকে "নিয়ন্ত্রণের বাইরে" হিসেবে গণ্য করা হয়। আন্তর্জাতিক সম্প্রদায়ের সাহায্য দাবানলের আগুন কমাতে সাহায্য করে।

দাবানলের মূল কারণ বজ্রপাত থেকে গাছে আগুন লাগা (অর্ধেক ক্ষেত্রে), আর বাকি অর্ধেক মূলত মানুষের অসাবধানতাবশত (যেমন জ্বলন্ত সিগারেট, বনে ফেলা তাঁবুর কাছের আগুন না নেভানো, রেলগাড়ির স্ফুলিঙ্গ, ইত্যাদি। জলবায়ুগত পরিবর্তনের কারণে গাছপালা অধিকতর শুষ্ক হয়ে আগুন লাগার ঝুঁকি বেড়ে যাওয়াও আরেকটি পরোক্ষ কারণ। দাবানল থেকে নিঃসৃত ধোঁয়া কানাডা ও মার্কিন যুক্তরাষ্ট্রে বায়ুর গুণমান কমিয়ে দেয় এবং এর ফলে বিপদসংকেত প্রদান ও লোকজনকে বাসস্থান থেকে অপসারণের মতো ঘটনাও ঘটে। জুন মাসের শেষদিকে দাবানলের ধোঁয়া আটলান্টিক মহাসাগর অতিক্রম করে ইউরোপ মহাদেশে পৌঁছে।

তথ্যসূত্র

২০২৩-এ কানাডায় দাবানল
অগ্নিনির্বাপক পানির কল

অগ্নিনির্বাপক পানির কল বলতে কোনও লোকালয়ের পানি (জল) সরবরাহ ব্যবস্থার সাথে একটি সংযোগবিন্দু হিসেবে ব্যবহৃত এক ধরনের কলকে বোঝায়, যাতে অগ্নিনির্বাপণ কর্মীরা সেটির মাধ্যমে তাদের জরুরি অগ্নিনির্বাপণ কাজের জন্য দ্রুত, সহজে ও নির্ভরযোগ্যভাবে পানি (জল) আহরণ করতে পারে। অগ্নিনির্বাপক পানির কল সক্রিয় অগ্নি সুরক্ষা ও কোনও শহরের অগ্নিনির্বাপণ অবকাঠামোর একটি অত্যন্ত গুরুত্বপূর্ণ অংশ। ভূগর্ভস্থ অগ্নিনির্বাপক পানির কল কমপক্ষে ১৮শ শতক থেকেই ইউরোপ ও এশিয়া মহাদেশের বিভিন্ন স্থানে ব্যবহৃত হওয়া শুরু হয়। বর্তমানে ভূমির উপরে স্থাপিত ছোট থাম বা খাম্বার মতো দেখতে অগ্নিনির্বাপক পানির কলগুলি ১৯শ শতকে উদ্ভাবন করা হয়।

অন্য ভাষায় 
অগ্নিনির্বাপক পানির কলকে ইংরেজিতে ফায়ার হাইড্রেন্ট, ফায়ারপ্লাগ বা ফায়ারকক (প্রাচীন নাম) হিসেবে ডাকা হয়।

বিবরণ 
সড়কের নিচে ভূগর্ভে বৃহত্তর পানি সরবরাহ ব্যবস্থার সাথে একটি উচ্চচাপে রক্ষিত পানির নলের জালকব্যবস্থা সংযুক্ত থাকে। অগ্নিনির্বাপক পানির কলটি সড়কের উপরে দৃশ্যমান একটি স্থাপনা, যা ঐ ব্যবস্থার সংযোগবিন্দু হিসেবে কাজ করে। উচ্চ পানির চাপ সহ্য করার জন্য কলটি সাধারণত শক্তপোক্ত উপাদান যেমন ঢালাই লোহা দিয়ে তৈরি করা হয়।

যখন অগ্নিনির্বাপণ কর্মীদের পানির সরবরাহের প্রয়োজন হয়, তখন তারা তাদের নমনীয় পানির নলকে (হোসপাইপ) ঐ পানির কলের একটি পানি নির্গমপথের (আউটলেট) সাথে সংযুক্ত করে নেয়। এরপর তারা একটি বিশেষ রেঞ্চ (wrench) দিয়ে মোচড় দিয়ে পানির কলটির কপাটিকা মোচড় দিয়ে খুলে নেয় এবং এভাবে উচ্চচাপে থাকা পানি অগ্নিনির্বাপণ কর্মীর পানি ছেটানোর নল তথা হোসপাইপের ভেতর দিয়ে তীব্রবেগে প্রবাহিত হওয়া শুরু করে। এরূপ উচ্চচাপের তীব্র গতিবেগের পানির সাহায্যে আরও দক্ষভাবে অগ্নি নির্বাপণ সম্ভব হয়।

অননুমোদিত ব্যবহার বা ধ্বংসপ্রবণতা প্রতিরোধ করার জন্য অগ্নিনির্বাপক পানির কলগুলিতে সাধারণত একটি তালা ব্যবস্থা থাকে, এবং একটি বিশেষ চাবি-জাতীয় উপকরণ ব্যবহার করে তবেই এটি চালানো যায়। পানি নির্বাপক নলটির নির্ভরযোগ্যতা নিশ্চিত করতে সঠিক রক্ষণাবেক্ষণ ও নিয়মিত তদারকি খুবই গুরুত্বপূর্ণ, কেননা এগুলি ঠিকমত কাজ করলে আগুনজনিত জরুরি অবস্থায় অনেক ব্যক্তির প্রাণহানি ও সম্পত্তির ক্ষয়ক্ষতি বন্ধ করা সম্ভব।

অগ্নিনির্বাপক পানির কলগুলিকে সাধারণত উজ্জ্বল লাল বা হলুদ রঙে রঙ করা হয়ে থাকে, যাতে অনেক দূর থেকে এগুলি দৃশ্যমান হয় এবং যাতে এগুলিকে জরুরি অবস্থায় সহজেই শনাক্ত করা যায়। রাত্রীকালীন বা কম আলোতে সংঘটিত কর্মকাণ্ডে সহায়তা করার জন্য কিছু কিছু পানির কলকে প্রতিফলক রঙে বা প্রতিফলক চিলতে দ্বারা আবৃত করা হতে পারে, যাতে অগ্নিনির্বাপণ কর্মীরা অন্ধকারেও সেটি শনাক্ত করতে পারে। এগুলিকে এমন জায়গায় স্থাপন করা হয় যাতে অগ্নিনির্বাপণ গাড়ি ও পানি ছেটানোর নল (হোসপাইপ) সহজেই এটির সাথে সংযুক্ত হতে পারে। কলের ভিত্তিটি প্রশস্ত রাখতে হয়, যাতে এটি ব্যবহারের সময় উল্টে না পড়ে। পানির কলে একাধিক উচ্চতায় ও কোণে একাধিক নির্গমপথ থাকে, যাতে অগ্নিনির্বাপণ কর্মীরা তাদের চাহিদামত যেকোনওটির সাথে সংযুক্ত হতে পারে।

তথ্যসূত্র

বহিঃসংযোগ 

মার্কিন উদ্ভাবন
অগ্নিনির্বাপণ সরঞ্জাম
পানি শিল্প
সড়কের সরঞ্জাম
রানি কি বাব

রানি কি বাব (, ) ভারতের গুজরাত রাজ্যের পাটান শহরে অবস্থিত এক বাওড়ি। এটি চালুক্য রাজা প্রথম ভীমের স্ত্রী উদয়মতী নির্মাণ করেছিলেন। দীর্ঘদিন ধরে এতে পলিকণা জমে ছিল এবং ১৯৪০-এর দশকে ভারতীয় পুরাতত্ত্ব সর্বেক্ষণ একে পুনরায় আবিষ্কৃত করেছিল এবং ১৯৮০-এর দশকে এর পুনরুদ্ধার সম্পন্ন করেছিল। ২০১৪ সালে একে ভারতের এক ইউনেস্কো বিশ্ব ঐতিহ্যবাহী স্থান হিসেবে ঘোষণা করা হয়েছিল।

ইতিহাস

চালুক্য আমলে রানি কি বাব তৈরি হয়েছিল। এটি গুজরাতের সরস্বতী নদীর তীরে অবস্থিত। ১৩০৪ খ্রিস্টাব্দে জৈন সন্ন্যাসী মেরুতুঙ্গ তাঁর রচিত প্রবন্ধ-চিন্তামণি গ্রন্থে বলেছিলেন, "উদয়মতী, নরবরাহ খেঙ্গরের কন্যা, শ্রীপট্টনে [পাটানে] এই অভিনব বাওড়িটি তৈরি করেছিলেন"। এই গ্রন্থের মতে, ১০৬৩ খ্রিস্টাব্দে বাওড়িটির নির্মাণ শুরু হয়েছিল এবং ২০ বছর পর এর নির্মাণ সমাপ্ত হয়েছিল। মনে করা হয়, রাজা প্রথম ভীমের ( খ্রিস্টাব্দ) স্মৃতিতে তাঁর রানি উদয়মতী এটি নির্মাণ করেছিলেন এবং রাজার মৃত্যুর পর উদয়মতী ও কর্ণ এর নির্মাণ সমাপ্ত করেছিলেন, কিন্তু নির্মাণ শুরু করার সময় রানি উদয়মতী কি আদৌ বিধবা ছিলেন কি না তা বিতর্কিত। আবু পর্বতের বিমল বসাহী মন্দিরের স্থাপত্যগত মিল অনুযায়ী কমিশারিয়াট এর নির্মাণের তারিখ ১০৩২ খ্রিস্টাব্দে করেছে এবং আবু পর্বতের মন্দিরটি ঐ একই সালে তৈরি হয়েছিল।

চিত্রণ

জুলাই ২০১৮ থেকে মহাত্মা গান্ধী নিউ সিরিজের ১০০ টাকার নোটের উল্টোদিকে রানি কি বাব চিত্রিত আছে।

তথ্যসূত্র

আরও পড়ুন

বহিঃসংযোগ 

 ত্রিমাত্রিক প্রতিরূপ

বাওড়ি
ভারতের বিশ্ব ঐতিহ্যবাহী স্থান
গুজরাতের দর্শনীয় স্থান
ইয়াস্পার স্খেন্ডেলার

ইয়াস্পার স্খেন্ডেলার (; জন্ম: ২ সেপ্টেম্বর ২০০০) হলেন একজন ওলন্দাজ পেশাদার ফুটবল খেলোয়াড়। তিনি বর্তমানে ওলন্দাজ ক্লাব জুয়লের হয়ে গোলরক্ষক হিসেবে খেলেন।

২০১৪ সালে, স্খেন্ডেলার নেদারল্যান্ডস অনূর্ধ্ব-১৫ দলের হয়ে নেদারল্যান্ডসের বয়সভিত্তিক পর্যায়ে অভিষেক করেছিলেন।

প্রারম্ভিক জীবন 
ইয়াস্পার স্খেন্ডেলার ২০০০ সালের ২রা সেপ্টেম্বর তারিখে নেদারল্যান্ডসের আল্কমারে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
স্খেন্ডেলার নেদারল্যান্ডস অনূর্ধ্ব-১৫, নেদারল্যান্ডস অনূর্ধ্ব-১৬, নেদারল্যান্ডস অনূর্ধ্ব-১৭, নেদারল্যান্ডস অনূর্ধ্ব-১৮, নেদারল্যান্ডস অনূর্ধ্ব-১৯ দলের হয়ে খেলার মাধ্যমে নেদারল্যান্ডসের প্রতিনিধিত্ব করেছেন। ২০১৪ সালের ১৩ই নভেম্বর তারিখে তিনি প্রীতি ম্যাচে বেলজিয়াম অনূর্ধ্ব-১৫ দলের বিরুদ্ধে ম্যাচে নেদারল্যান্ডস অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।

তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের নেদারল্যান্ডস অনূর্ধ্ব-২১ দলে স্থান পেয়েছেন।

তথ্যসূত্র

বহিঃসংযোগ 

 
 
 
 
 
 

২০০০-এ জন্ম
জীবিত ব্যক্তি
ওলন্দাজ ফুটবলার
ফুটবল গোলরক্ষক
পিইসি জুয়লের খেলোয়াড়
নেদারল্যান্ডসের আন্তর্জাতিক যুব ফুটবলার
নেদারল্যান্ডসের অনূর্ধ্ব-২১ আন্তর্জাতিক ফুটবলার
পুরুষ ফুটবল গোলরক্ষক
এরস্টে ডিভিজির খেলোয়াড়
নাসিমা হায়দার

নাসিমা হায়দার একজন প্রাক্তন বাংলাদেশী পেশাগত কূটনীতিক।

প্রাথমিক জীবন এবং শিক্ষা 
হায়দার ঢাকা বিশ্ববিদ্যালয় থেকে ইংরেজি সাহিত্যে স্নাতক ও স্নাতকোত্তর সম্পন্ন করেন।

কর্মজীবন 
হায়দার ১৯৮১ সালে বাংলাদেশ সিভিল সার্ভিসে ফরেইন অ্যাফেয়ার্স ক্যাডার হিসেবে যোগ দেন।

তথ্যসূত্র 

মিশরে বাংলাদেশের রাষ্ট্রদূত
ঢাকা বিশ্ববিদ্যালয়ের প্রাক্তন শিক্ষার্থী
দক্ষিণ আফ্রিকায় বাংলাদেশের হাইকমিশনার
বাংলাদেশী কূটনীতিবিদ
জন্মের বছর অনুপস্থিত (জীবিত ব্যক্তি)
জীবিত ব্যক্তি
এএইচএম শামসুদ দোহা

এএইচএম শামসুদ দোহা ছিলেন একজন পাকিস্তানি রাজনীতিবিদ। তিনি ১৯৬০-এর দশকে পাকিস্তানের কৃষিমন্ত্রী হিসেবে দায়িত্ব পালন করেন। দোহা পূর্ব পাকিস্তানের পুলিশ মহাপরিদর্শক ছিলেন এবং বাংলাদেশের ভবিষ্যত রাষ্ট্রপতি শেখ মুজিবুর রহমানের সাথে তার বিতর্কিত সম্পর্ক ছিল।

কর্মজীবন 
দোহা ব্রিটিশ ভারতের পুলিশ সার্ভিসে চাকরি করেছেন।

১৯৫২ সালে, দোহা পূর্ব পাকিস্তান আনসারের মহাপরিচালক ছিলেন। তিনি পূর্ব পাকিস্তান থেকে ভারতে পালিয়ে আসা ধর্মীয় সংখ্যালঘুদের শত্রু হিসেবে বর্ণনা করেছেন।

২০ নভেম্বর ১৯৫২ থেকে ২৬ সেপ্টেম্বর ১৯৫৬ সাল পর্যন্ত দোহা পূর্ব পাকিস্তানের পুলিশ মহাপরিদর্শক ছিলেন।

১৯৫০ এবং ১৯৬০ এর দশকের শেষের দিকে দোহা পাকিস্তানের কৃষি ও পূর্ত মন্ত্রী ছিলেন।

ব্যক্তিগত জীবন 
দোহার ছেলে, এ আর শামসুদ দোহা, বাংলাদেশের একজন সাবেক পররাষ্ট্রমন্ত্রী ছিলেন।

তথ্যসূত্র 

মৃত্যুর সাল অনুপস্থিত
জন্মের বছর অনুপস্থিত
২০শ শতাব্দীর পাকিস্তানি রাজনীতিবিদ
মুহাম্মদ ইব্রাহিম (পণ্ডিত)

মুহাম্মদ ইব্রাহিম ছিলেন একজন বাঙালি রাজনীতিবিদ।

জীবনী 
ইব্রাহিম ১৯৩৭ থেকে ১৯৪৫ সাল পর্যন্ত নোয়াখালী উত্তর আসন থেকে বঙ্গীয় আইনসভার সদস্য হিসেবে দায়িত্ব পালন করেন  তিনি মাদ্রাসা শিক্ষা কমিটির সদস্য ছিলেন এবং বাংলায় একটি ইসলামী বিশ্ববিদ্যালয় প্রতিষ্ঠার জন্য একটি বিল উত্থাপনের জন্য বাংলা সরকারের অনুরোধকে সমর্থন করেছিলেন। 

ইব্রাহিম ফেনী আলিয়া মাদ্রাসার সাবেক সেক্রেটারি ছিলেন।  তিনি খেলাফত আন্দোলনের কর্মীও ছিলেন।

তথ্যসূত্র 

বাঙালি আলেম
২০শ শতাব্দীর বাঙালি
ফেনী জেলার ব্যক্তি
কৃষক শ্রমিক পার্টির রাজনীতিবিদ
বঙ্গীয় আইনসভার সদস্য ১৯৩৭-১৯৪৫
ওবায়দুল্লাহ মজুমদার

ওবায়দুল্লাহ মজুমদার ১৯৭০ সালে পূর্ব পাকিস্তানের প্রতিনিধিত্বকারী পাকিস্তানের জাতীয় পরিষদের সদস্য নির্বাচিত হন। ওবায়দুল্লাহ ১৯২৭ সালে তৎকালীন ব্রিটিশ ভারতের নোয়াখালী জেলার ছাগলনাইয়া থানায় অবস্থিত দক্ষিণ সাতারা গ্রামে জন্মগ্রহণ করেন। তিনি নিখিল ভারত মুসলিম ছাত্র ফেডারেশনের সদস্য ছিলেন এবং পাকিস্তান আন্দোলনে যুক্ত হয়েছিলেন। তিনি ছাগলনাইয়া উচ্চ বিদ্যালয় ও ফেনী কলেজে শিক্ষালাভের পর ১৯৫১ সালে ঢাকা বিশ্ববিদ্যালয় থেকে রাষ্ট্রবিজ্ঞানে কলাবিদ্যায় স্নাতকোত্তর অর্জন করেন। স্নাতকোত্তর অর্জনের পরের বছর থেকে ১৯৬৪ সাল পর্যন্ত তিনি ফেনী কলেজের অধ্যাপক ছিলেন। এরপর তিনি ফুলব্রাইট প্রোগ্রামে মার্কিন যুক্তরাষ্ট্রের ওহিও স্টেট বিশ্ববিদ্যালয়ে ভর্তি হয়েছিলেন। দেশে ফিরে তিনি মোমেনশাহী ক্যাডেট কলেজে অধ্যাপনা করেন এবং ১৯৬৬ সালে পটিয়া সরকারি কলেজে অধ্যক্ষ হিসেবে নিয়োগপ্রাপ্ত হোন। বাংলাদেশের স্বাধীনতা যুদ্ধের শুরুতে তিনি ১৯৭১ সালের ২৬ মার্চ ডক্টর আমির হোসেন এবং হাবিলদার নুরুদ্দিনের সাথে আন্তর্জাতিক সীমানা অতিক্রম করে ভারতে যান এবং পূর্ব পাকিস্তান রাইফেলসের কর্মকর্তাদের সমন্বয়ে একটি মুক্তিবাহিনী ইউনিট প্রতিষ্ঠার জন্য সীমান্ত নিরাপত্তা বাহিনীর সহায়তা চান। তিনি বর্ডার সিকিউরিটি ফোর্সের মেজর পি কে ঘোষের সঙ্গেও যোগাযোগ করেন। কিন্তু ভারতীয় শরনার্থী শিবিরে দুই মাস থাকার পর তিনি জুনে পূর্ব পাকিস্তানে ফিরে আসেন। সেপ্টেম্বরে যুদ্ধ চলাকালে তাকে পূর্ব পাকিস্তানের মালেক মন্ত্রিসভার স্বাস্থ্য ও তথ্য মন্ত্রী বানানো হয়। মন্ত্রিত্ব প্রাপ্তির পর তিনি নিজেকে পাকিস্তানি জাতীয়তাবাদী হিসেবে পরিচয় দিয়ে দাবি করেছিলেন যে মার্চে অপারেশন সার্চলাইটের পর প্রদেশে উদ্ভূত অবস্থার ফলে তিনি বাধ্য হয়ে ভারতে আশ্রয় নিয়েছিলেন এবং সুযোগ পাওয়া মাত্র ভারতীয় সেনাবাহিনী ও বর্ডার সিকিউরিটি ফোর্স দৃষ্টি এড়িয়ে পূর্ব পাকিস্তানে ফিরে আসেন। তিনি অভিযোগ করেছিলেন যে অধিকাংশ শরনার্থী প্রদেশে ফিরে আসতে চাইলেও ভারতীয় কর্তৃপক্ষের কারণে পারছেন না। স্বাধীনতার পর তিনি বাংলাদেশ খেলাফত আন্দোলনের কেন্দ্রীয় সদস্য ছিলেন।

তথ্যসূত্র 

১৯২৭-এ জন্ম
পূর্ব পাকিস্তানের মন্ত্রী
বাংলাদেশ আওয়ামী লীগের সাবেক রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
ফেনী জেলার ব্যক্তি
বাংলাদেশ খেলাফত আন্দোলনের রাজনীতিবিদ
ঢাকা বিশ্ববিদ্যালয়ের প্রাক্তন শিক্ষার্থী
ওহাইও স্টেট বিশ্ববিদ্যালয়ের প্রাক্তন শিক্ষার্থী
বাংলাদেশী শিক্ষায়তনিক প্রশাসক
শেখ আবদুল আউয়াল

শেখ আবদুল আউয়াল বাংলাদেশ সুপ্রিম কোর্টের হাইকোর্ট বিভাগের একজন বিচারক।

জীবনের প্রথমার্ধ 
আবদুল আউয়াল ১৯৬০ সালের ৪ জুন শেখ ইউসুফ আলী ও সালেহা বেগমের ঘরে জন্মগ্রহণ করেন। তিনি এমএ, এমএসএস ও আইন ডিগ্রি সম্পন্ন করেছেন।

কর্মজীবন 
আবদুল আউয়াল ১৯৮৬ সালের ৩০ অক্টোবর জেলা আদালতের আইনজীবী হন।

১০৮৯ সালের ২৬ ফেব্রুয়ারি, আবদুল আউয়াল বাংলাদেশ সুপ্রিম কোর্টের হাইকোর্ট বিভাগের আইনজীবী হন।

আবদুল আউয়াল ২০০৪ সালের ২৩ আগস্ট হাইকোর্ট বিভাগে অতিরিক্ত বিচারপতি হিসেবে নিয়োগ পান।

২০০৬ সালের ২৩ আগস্ট, আবদুল আউয়াল হাইকোর্ট বিভাগের স্থায়ী বিচারপতি হন।

২০০৮ সালের ২৬শে আগস্ট, আবদুল আউয়াল ও বিচারপতি তারিক উল হাকিম চাঁদাবাজির মামলায় সাবেক প্রধানমন্ত্রী খালেদা জিয়ার ছেলে তারেক রহমানকে জামিন দেন। আউয়াল ও বিচারপতি একেএম ফজলুর রহমান ২০০৮ সালের ৮ অক্টোবর সাইফুর রহমানকে হয়রানি না করতে সরকারকে নির্দেশনা দেন। ২০০৮ সালের ১৭ অক্টোবর, আবদুল আউয়াল ও বিচারপতি তারিকুল হাকিম সাবেক স্বরাষ্ট্রমন্ত্রী লুৎফুজ্জামান বাবরকে জামিন দেন, যাকে বিচারক সৈয়দ জাহেদ মনসুর অবৈধ অস্ত্র মামলায় ১৭ বছরের কারাদণ্ডে দণ্ডিত করেছিলেন।

২০১৫ সালের ৮ মার্চ, আবদুল আউয়াল ও বিচারপতি আবু তাহের মোহাম্মদ সাইফুর রহমান ইসলামিক স্টেটের একজন রিক্রুট এবং হাইকোর্ট বিভাগের সাবেক বিচারপতি আবদুস সালাম মামুনের ছেলেকে জামিন দেন।

২০১০ সালের ৩ মার্চ, আবদুল আউয়াল ও বিচারপতি মোঃ ইমান আলী বাংলাদেশের সংবিধানের পরিপন্থী উল্লেখ করে নারী ও শিশু নির্যাতন দমন (বিশেষ) আইন, ১৯৯৫-এর অধীনে মৃত্যুদণ্ডকে অবৈধ বলে ঘোষণা করেন, কারণ এই আইনে মৃত্যুদণ্ডের পাশাপাশি বিকল্প কোন শাস্তি নেই। বাংলাদেশ লিগ্যাল এইড অ্যান্ড সার্ভিসেস ট্রাস্ট এবং এই আইনের অধীনে মৃত্যুদণ্ডপ্রাপ্ত সুকুর আলীর দায়ের করা আবেদনের পরিপ্রেক্ষিতে এই রায় দেওয়া হয়।

২০১৮ সালের ২১ জুলাই, আবদুল আউয়াল ও বিচারপতি ভীষ্মদেব চক্রবর্তী একটি রায়ে জামিন আদেশ জালিয়াতির সাথে আদালতের সাতজন কর্মচারীর জড়িত থাকার প্রমাণ পান। আউয়াল ও বিচারপতি ভীষ্মদেব চক্রবর্তী শহিদুল আলমকে জামিন দিয়েছিলেন।

২০১৯ সালের ২১ জানুয়ারি, আবদুল আউয়াল ও বিচারপতি ভীষ্মদেব চক্রবর্তী ২১শে আগস্ট গ্রেনেড হামলায় জড়িত থাকার মামলায় পুলিশের দুই প্রাক্তন মহাপরিদর্শক আশরাফুল হুদা এবং শাহুদুল হকের জামিনের আবেদন গ্রহণ করেন।

তথ্যসূত্র 

আরব বংশোদ্ভূত বাংলাদেশী ব্যক্তি
২১শ শতাব্দীর বাংলাদেশী বিচারক
বাংলাদেশের সুপ্রীম কোর্টের বিচারপতি
২০শ শতাব্দীর বাংলাদেশী আইনজীবী
১৯৬০-এ জন্ম
জীবিত ব্যক্তি
লাইসিতে

লাইসিতে (, ) হল ফ্রান্সে ধর্মনিরপেক্ষতার সাংবিধানিক নীতি। ফরাসি সংবিধানের ১ম অনুচ্ছেদ সরকারি কর্মকাণ্ডে ধর্মের জড়িত থাকাকে, বিশেষত রাষ্ট্রীয় নীতি নির্ধারণের ক্ষেত্রে ধর্মীয় প্রভাবকে, নিরুৎসাহিত করে। এটি ধর্মীয় বিষয়ে সরকারকে জড়িত হতে বাধা দেয় এবং বিশেষত ধর্ম নির্ণয়ে সরকারের প্রভাবকে নিষিদ্ধ করে। ফরাসি ধর্মনিরপেক্ষতার মধ্যে ধর্মের অবাধ অনুশীলনের অধিকারও অন্তর্ভুক্ত রয়েছে।

ফরাসি ধর্মনিরপেক্ষতার দীর্ঘ ইতিহাস রয়েছে: গত শতাব্দী যাবৎ ফরাসি সরকারি নীতি গির্জা ও রাষ্ট্রের বিচ্ছেদ সংক্রান্ত ১৯০৫ সালের ফরাসি আইনের উপর ভিত্তিশীল ছিল, যা তৎসত্ত্বেও আলসাস ও মোজেলে প্রযোজ্য নয়। লাইসিতে পরিভাষাটি যদিও ১৯শ শতাব্দীর শেষভাগ থেকে কাথোলিক মণ্ডলীর প্রভাব থেকে গণপ্রতিষ্ঠানসমূহের স্বাধীনতা বোঝাতে ব্যবহৃত হয়েছিল, তবে বর্তমানে ধারণাটির দ্বারা অন্যান্য ধর্মীয় আন্দোলনকেও বোঝায়।

তথ্যসূত্র

ফ্রান্সে ধর্মনিরপেক্ষতা
ফ্রান্সের আইন
ফ্রান্সে ক্যাথলিক ধর্মের ইতিহাস
ধর্মীয় নীতি
দেশ অনুযায়ী ধর্মনিরপেক্ষতা
প্রাণপ্রতিষ্ঠা

প্রাণপ্রতিষ্ঠা () হলো সেই অনুষ্ঠান যার মাধ্যমে হিন্দু মন্দিরে মূর্তি পবিত্র করা হয়, যেখানে দেবতাকে আবাসিক অতিথি হওয়ার জন্য আমন্ত্রণ জানানোর জন্য, এবং মূর্তির চোখ প্রথমবার খোলার জন্য স্তোত্র ও মন্ত্র পাঠ করা হয়। হিন্দু ও জৈন ধর্মের মন্দিরগুলিতে অনুশীলন করা হয়, আচারটি হিন্দু মন্দিরে জীবনকে সঞ্চারিত করে এবং এতে দেবত্ব ও আধ্যাত্মিকতার অসংখ্য উপস্থিতি নিয়ে আসে।

প্রতিষ্ঠা এর অর্থ স্থাপিত বা পবিত্র। প্রাণ প্রতিষ্ঠা  একটি আচার-অনুষ্ঠান যার অর্থ হল "মন্দিরে জীবন আনা"। এটিকে মূর্তি স্থাপন (মন্দিরের অভ্যন্তরে চিত্র স্থাপন) বা যৌগিক শব্দ প্রাণপ্রতিষ্ঠা হিসেবেও উল্লেখ করা হয়।

হিদার এলগুড বলেছেন, অনুষ্ঠানটি "ঐশ্বরিক সমগ্রের কণা, ঈশ্বরের প্রতিমূর্তিকে পৃথক সত্তা হিসাবে নয় বরং নিরাকার, অবর্ণনীয় সর্বব্যাপী সমগ্র" হিসাবে বোঝানোর জন্য ঈশ্বরের প্রতিমূর্তিকে চিহ্নিত করে, ঐশ্বরিক উপস্থিতির সাথে এর সীমা ছাড়িয়ে যাওয়ার অনুস্মারক এবং মন্দিরে দর্শনের ("কোন দেবতা বা পবিত্র ব্যক্তির শুভ দৃষ্টি"
) সময় একজনের অভ্যন্তরীণ চিন্তাভাবনা দেখা যায়।

তথ্যসূত্র

উৎস
 

 (Fourth revised and enlarged edition).

হিন্দু পুজার আচার অনুষ্ঠান
মালিনী ভট্টাচার্য

ডঃ মালিনী ভট্টাচার্য হলেন একজন ভারতীয় রাজনীতিবিদ যিনি ভারতের কমিউনিস্ট পার্টি (মার্কসবাদী) এর সদস্য। তিনি পশ্চিমবঙ্গের যাদবপুর থেকে ভারতের সংসদের নিম্নকক্ষ লোকসভায় নির্বাচিত হয়েছিলেন।

একজন লেখক, পণ্ডিত, অনুবাদক, নাট্যকার এবং নারী আন্দোলনের কর্মী, তিনি ইংরেজির অবসরপ্রাপ্ত অধ্যাপক এবং যাদবপুর বিশ্ববিদ্যালয়ের স্কুল অফ উইমেনস স্টাডিজের প্রাক্তন পরিচালক।
মালিনী ভট্টাচার্যের জন্ম ১৯৪৩ খ্রিস্টাব্দের  ১৪ অক্টোবর  ব্রিটিশ ভারতের অধুনা  বাংলাদেশের  ঢাকায়। পিতা অক্ষয়ানন্দ বসু ছিলেন একজন পদার্থবিজ্ঞানী, ভারতের  হিমবিজ্ঞানের পথিকৃৎ। মাতা চামেলী বসু ছিলেন ইংরাজী ভাষা ও সাহিত্যের অধ্যাপিকা।

তথ্যসূত্র

বহিঃসংযোগ
 Official biographical sketch in Parliament of India website

১৯৪৩-এ জন্ম
নবম লোকসভার সদস্য
দশম লোকসভার সদস্য
জীবিত ব্যক্তি
ঢাকার রাজনীতিবিদ
দক্ষিণ চব্বিশ পরগনা জেলার ব্যক্তি
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
লোকসভার নারী সদস্য
পশ্চিমবঙ্গের রাজনীতিতে নারী
দেবত্ব

দেবত্ব (, , , ) বা ঐশ্বরিক হল এমন সত্তা যা হয় কোনো দেবতার সাথে সম্পর্কযুক্ত, অনুগত বা কোনো দেবতার কাছ থেকে চলে। একেশ্বরবাদ এবং বহুঈশ্বরবাদের অধীনে এটি স্পষ্টভাবে বর্ণনা করা হয়েছে। যাইহোক, সর্বেশ্বরবাদ ও সর্বপ্রাণবাদ-এ এটি পবিত্রতা ও সীমা অতিক্রম করার ধারণার সমার্থক হয়ে ওঠে।

Divinity বা দেবত্ব শব্দের মূল হল ল্যাটিন divus, এবং এর অর্থ হল ঈশ্বরের অন্তর্গত। শব্দটি ১৪ শতকে মধ্যযুগীয় ল্যাটিন থেকে ইংরেজিতে প্রবেশ করেছে।

তথ্যসূত্র

ঈশ্বরের ধারণা
ধর্মীয় বিশ্বাস ও মতবাদ
ধর্মীয় দর্শন
দেবদেবী
একলব্য (স্বাধীন চলচ্চিত্র)

একলব্য হলো অরিত্র বন্দ্যোপাধ্যায় রচিত, প্রযোজিত ও পরিচালিত ২০২৩ বাংলা ভাষার প্রণয়ধর্মী মারপিট স্বাধীন চলচ্চিত্র। এই ছবিতে মুখ্য ভূমিকায় অভিনয় করেছেন দেবতনু এবং অ্যানমেরি টম। জ্যামি বন্দ্যোপাধ্যায়, মৃত্যুঞ্জয় ভট্টাচার্য সহ আরো অনেকে রয়েছেন যারা পার্শ্ব চরিত্রে অভিনয় করেছেন। অরিত্র বন্দ্যোপাধ্যায় পরিচালিত এটি তার প্রথম পূর্নদৈর্ঘ চলচ্চিত্র। চলচ্চিত্রটি ২০২৩ সালের ১৫ আগস্টে অরিত্র বন্দ্যোপাধ্যায়ের ইউটিউব চ্যানেল অরিত্রাস জ্ঞান-এ মুক্তি পায়।

অভিনয়ে 
 দেবতনু – একলব্য
 মাস্টার অঙ্কিত – তরুণ একলব্য
 অ্যানমেরি টম – দেবস্মিতা
 জ্যামি বন্দ্যোপাধ্যায় – ব্লেড জাবেদ
 মৃত্যুঞ্জয় ভট্টাচার্য
 বিনীতা – একলব্যার মা

তথ্যসূত্র

বহিঃসংযোগ 

২০২৩-এর চলচ্চিত্র
বাংলা ভাষার চলচ্চিত্র
ইলেকট্রন অণুবীক্ষণ যন্ত্র

একটি ইলেক্ট্রন অণুবীক্ষণ যন্ত্র এমন একটি মাইক্রোস্কোপ যা আলোক উৎস হিসাবে ইলেকট্রন ব্যবহার করে। এটি ইলেকট্রন অপটিক্স ব্যবহার করে; যা একটি অপটিক্যাল লাইট মাইক্রোস্কোপের গ্লাস লেন্সের সাথে সাদৃশ্যপূর্ণ। একটি ইলেক্ট্রনের তরঙ্গদৈর্ঘ্য দৃশ্যমান আলোর চেয়ে ১০০,০০০ গুণ কম হওয়ায় ইলেকট্রন মাইক্রোস্কোপের উচ্চতর রেজোলিউশন প্রায় ০.১ ন্যানোমিটার থাকে, যা আলোক অণুবীক্ষণ যন্ত্রের জন্য প্রায় ২০০ ন্যানোমিটারের সাথে তুলনীয়। ইলেক্ট্রন অণুবীক্ষণ যন্ত্র উল্লেখ করতে পারে:

 ট্রান্সমিশন ইলেক্ট্রন মাইক্রোস্কোপি (টিইএম); যেখানে দ্রুতগামী ইলেকট্রন একটি পাতলা নমুনার মধ্য দিয়ে যায়
 স্ক্যানিং ট্রান্সমিশন ইলেক্ট্রন মাইক্রোস্কোপি (এসটিইএম); একটি স্ক্যান করা ইলেক্ট্রন প্রোবের সাথে 'টিইএম'-এর অনুরূপ
 স্ক্যানিং ইলেক্ট্রন মাইক্রোস্কোপ (এসইএম); এসটিইএম-এর মতই, কিন্তু মোটা নমুনার জন্য
 একটি এসইএম এর অনুরূপ ইলেক্ট্রন মাইক্রোপ্রোব, কিন্তু রাসায়নিক বিশ্লেষণের জন্য আরও বেশি ব্যবহৃত
 আল্ট্রাফাস্ট স্ক্যানিং ইলেক্ট্রন মাইক্রোস্কোপি; এসইএম এর একটি সংস্করণ। এটি খুব দ্রুত কাজ করতে পারে
 নিম্ন-শক্তি ইলেক্ট্রন মাইক্রোস্কোপি (এলইইএম); পৃষ্ঠভাগ চিত্রিত করার জন্য ব্যবহৃত
 ফটোইমিশন ইলেক্ট্রন মাইক্রোস্কোপি (পিইএম); ফোটন দ্বারা পৃষ্ঠে উৎপাদিত ইলেকট্রন ব্যবহার করে এলইইএম এর অনুরূপ

অতিরিক্ত বিবরণ উপরে পাওয়া যাবে। এই নিবন্ধে প্রধানত ট্রান্সমিশন ইলেক্ট্রন মাইক্রোস্কোপ সম্পর্কে কিছু সাধারণ তথ্য রয়েছে।

আরো দেখুন 

 ন্যানো প্রযুক্তি
 অণুবীক্ষণ যন্ত্র
 ন্যানোবিজ্ঞান

তথ্যসূত্র 
 

  মাইক্রোস্কোপির একটি ভূমিকা : শিক্ষক এবং ছাত্রদের জন্য সম্পদ
 সেল কেন্দ্রিক ডেটাবেস - ইলেক্ট্রন মাইক্রোস্কোপি ডেটা
 বিজ্ঞান সহায়তা: ইলেক্ট্রন মাইক্রোস্কোপি  : u

২০শ শতাব্দীর উদ্ভাবন
জার্মান উদ্ভাবন
বৈজ্ঞানিক কৌশল
রোগবিজ্ঞান
শারীর রোগবিজ্ঞান
ত্বরক পদার্থবিজ্ঞান
অণুবীক্ষণ যন্ত্র
কলকাতায় মুদ্রণশিল্পের আদিযুগ

অষ্টাদশ শতাব্দীর শেষের চতুর্থাংশে কলকাতা সরকারি ও বেসরকারি মুদ্রণের কেন্দ্র হিসেবে গড়ে উঠেছিল। দক্ষিণ এশিয়ার পরিপ্রেক্ষিতে প্রথমবার একটি নতুন বইয়ের ব্যবসা চালু করা সম্ভব যা পূর্ণাঙ্গ এবং এতে মুদ্রণযন্ত্র, বাইন্ডার, সাবস্ক্রিপশন প্রকাশনা এবং গ্রন্থাগারের কার্যকলাপ অন্তর্ভুক্ত।

প্রেক্ষাপট 
যে প্রশ্ন দিয়ে এই বিষয়ক গ্রাহাম শয়ের গুরুত্বপূর্ণ রচনা প্রিন্টিং ইন ক্যালকাটা টু ১৮০০ শুরু হয়েছে, তা হলো যে আদৌ কলকাতার এক স্বয়ংসম্পূর্ণ ইউরোপীয় সম্প্রদায় এক মুদ্রণ প্রেসের প্রয়োজন ছিল কিনা। গ্রাহাম শ তুলে ধরেছেন কীভাবে কলকাতার মুদ্রণশিল্পের আদিযুগ মুদ্রণ সংস্কৃতি এবং অক্ষরজীবীদের গোষ্ঠীর উপর নির্ভরশীল সংস্কৃতির এক সন্ধিক্ষণ। ৭ এপ্রিল ১৭৮১-এ ইন্ডিয়া গেজেট-এর সম্পাদককে প্রেরিত এক চিঠি দ্বারা বোঝা যায় কীভাবে সহজলভ্য অক্ষরজীবীর জন্য সরকারের কাছে মুদ্রণ ব্যবস্থা চালু করা কম গুরুত্বপূর্ণ হয়ে উঠেছিল।

মাইলস অগবর্ন তাঁর ইন্ডিয়ান ইঙ্ক রচনায় গ্রাহাম শয়ের প্রদত্ত প্রশ্নের আংশিক উত্তর দিয়েছেন। তিনি ব্যাখ্যা করেছেন কীভাবে ব্রিটিশ ইস্ট ইন্ডিয়া কোম্পানি কেবল বাণিজ্যের জন্যই মুদ্রণ ব্যবস্থা চালু করেননি, বরং সাম্রাজ্যকে ধরে রাখার জন্যও গুরুত্বপূর্ণ ছিল। সুতরাং, উপরে আলোচিত চিঠিতে "মুদ্রণ ব্যবস্থার ভয়" ১৭৭০-এর দশকে মিলিয়ে গিয়েছিল যখন কোম্পানি সাম্রাজ্যকে মজবুত করার প্রয়োজন অনুভব করেছিল।

হিকি ও কিয়ারনান্ডার 
জেমস অগাস্টাস হিকি প্রথমদিকে জাহাজের মালপত্রের এক ব্যাপারী ছিলেন। ১৭৭৫–৭৬ সালে তিনি ব্যাপক ক্ষতির সম্মুখীন হয়েছিলেন এবং ঋণের জন্য তাঁকে কারাবন্দী করা হয়েছিল। ঠিক কীভাবে তিনি কাঠের ছাপাখানা তৈরি করে কাজ চালানোর জন্য দুই হাজার টাকা পেয়েছিলেন তা তুলে ধরা সহজ নয়। ১৭৭৭ সালে তিনি কলকাতার আদিমতম জ্ঞাত ছাপাখানা তৈরি করেছিলেন এবং একই বছরে তিনি ব্রিটিশ ইস্ট ইন্ডিয়া কোম্পানির হয়ে সামরিক দলিল ও বাট্টা পত্রের মুদ্রণ করা শুরু করেছিলেন। তাঁকে কখনো কখনো কমিশনও দেওয়া হতো যা তিনি সম্পূর্ণ করেননি বা সম্পূর্ণ নগদ দেননি। কর্তৃপক্ষের সঙ্গে সংঘাতের জন্য হিকি কুখ্যাত ছিলেন। জানুয়ারি ১৭৮০-এ হিকির ছাপাখানা থেকে ভারতের প্রথম সংবাদপত্র বার্ষিক বেঙ্গল গেজেট প্রকাশিত হয়েছিল।

তথ্যসূত্র

বহিঃসংযোগ 
 
 Notions of nationhood in Bengal
 The Baptist Mission Press

মুদ্রণ
কলকাতার ইতিহাস